# Alula Borealis

Alula Borealis (Nu de l'Ossa Major / ν Ursae Majoris) és un estel en la constel·lació de l'Ossa Major de magnitud aparent +3,49. La paraula Alula prové d'una frase àrab que significa «el primer salt», mentre que la paraula Borealis fa referència a la seva posició al nord respecte a Alula Australis (ξ Ursae Majoris). Aquest estel és mitjanament fàcil d'albirar al límit del nord des de l'hemisferi sud al mes d'abril. Forma part del corrent d'estels de l'Associació estel·lar de l'Ossa Major»
A una distància de 421 anys llum, Alula Borealis és un estel binari l'estel principal del qual, Alula Borealis A, és una gegant taronja de tipus espectral K3III amb una temperatura superficial de 4.100 K. Amb una lluminositat 1.355 vegades superior a la del Sol, el seu radi és equivalent a 66 vegades el radi solar, aquest últim valor obtingut a partir de la mesura directa del seu diàmetre angular. La seva massa s'estima quatre vegades major que la massa solar.
Visualment a 7,4 segons d'arc s'hi troba Alula Borealis B, un estel de magnitud +10,1; la seva separació amb Alula Borealis A s'ha mantingut gairebé constant durant els últims 175 anys, la qual cosa implica una relació real entre ambdues estels. Alula Borealis B és una nana groga de tipus G1V la lluminositat de la qual és un 30 % major que la del Sol i que té una massa lleugerament major que la d'aquest. La seva separació amb Alula Borealis A és d'almenys 950 ua.

## Referències

* ↑ «Taxonomy of barium stars» (en anglès). Astronomical Journal, 6-1991, pàg. 2229–2254. DOI: 10.1086/115845.
* 1 2 3 4 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Henrique Schmitt «Fundamental Parameters of 87 Stars from the Navy Precision Optical Interferometer» (en anglès). Astronomical Journal, 1, 20-12-2017, pàg. 30-45. DOI: 10.3847/1538-3881/AA9D8B.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 Henrik Jönsson «Abundances of disk and bulge giants from high-resolution optical spectra. I. O, Mg, Ca, and Ti in the solar neighborhood and Kepler field samples» (en anglès). Astronomy and Astrophysics, 08-02-2017. DOI: 10.1051/0004-6361/201629128.
* ↑ Afirmat a: Catàleg de velocitats rotacionals dels estels. Indicat a la font segons: SIMBAD. Llengua del terme, de l'obra o del nom: anglès. Data de publicació: juny 1970.
* ↑ Henrik Jönsson «Abundances of disk and bulge giants from high-resolution optical spectra. I. O, Mg, Ca, and Ti in the solar neighborhood and Kepler field samples» (en anglès). Astronomy and Astrophysics, 08-02-2017. DOI: 10.1051/0004-6361/201629128.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Abundances of disk and bulge giants from high-resolution optical spectra. V. Molybdenum: The p-process element». Astronomy and Astrophysics, 10-2022. DOI: 10.1051/0004-6361/202244013.
* ↑ «Aula Borealis» (en anglès). SIMBAD (Centre de Dades astronòmiques d'Estrasburg). [Consulta: 15 juny 2021].
* ↑ «Alula Borealis» (en anglès). Stars. Jim Kaler. [Consulta: 15 juny 2021].